open-index/open-wikipedia-markdown huggingface dataset:
Oddrunn Pettersen

**Oddrunn Kristine Pettersen** (5. maaliskuuta 1937 Hadsel – 30. marraskuuta 2002 Kirkkoniemi) oli norjalainen työväenpuolueen poliitikko. Hän istui suurkäräjillä vuosina 1977–1993 ja toimi Norjan kuluttaja- ja hallintoministerinä 1989 sekä kalastusministerinä 1990–1992.
## Lähteet

## Aiheesta muualla
* ''Oddrun Pettersen'' Norjan suurkäräjien verkkosivuilla
Youngstorget

**Youngstorget** on Oslon keskustassa sijaitseva aukio, joka on nimetty kauppias Jørgen Youngin mukaan. Sen laidalla pitävät majaa monet Norjan työväenliikkeen keskeisistä järjestöistä, kuten Landsorganisasjonen, Työväenpuolue ja AUF. Myös Venstre-puolueen päätoimisto sijaitsee Youngstorgetilla. Aukiolla järjestetään usein erilaisia mielenosoituksia, esimerkiksi vuosittain vapun ja kansainvälisen naistenpäivän yhteydessä.
## Lähteet

## Aiheesta muualla
Melodi Grand Prix 1990

**Melodi Grand Prix 1990** oli Norjassa järjestetty laulukilpailu, jossa valittiin Norjan edustaja vuoden 1990 Eurovision laulukilpailuun. Kilpailuun kutsuttiin kappaleita norjalaisilta musiikintuottajilta ja levy-yhtiöiltä, ja kilpailuun lähetettiin 96 kappaletta. Niistä kymmenen valittiin kilpailun finaaliin.

Finaali pidettiin 24. maaliskuuta Hotel Royal Christiania -hotellissa Oslossa. Voittajan valitsivat viisi alueraatia, asiantuntijaraati ja lehdistöraati, joista jokaiseen kuului viisi jäsentä. Voittaja valittiin kaksikierroksisessa äänestyksessä. Ensimmäisellä kierroksella kukin raati antoi yhden äänen viidelle suosikilleen. Viisi eniten ääniä saanutta kappaletta etenivät superfinaaliin. Superfinaalissa kukin raadin jäsen antoi kappaleille pisteitä kaavalla 12-10-8-7-6. Kilpailun voitti Ketil Stokkan kappaleella ”Brandenburger Tor”.

## Tulos
### Ensimmäinen kierros

### Superfinaali

## Lähteet
*
*
*http://natfinals.50webs.com/90s_00s/Norway1990.html

## Aiheesta muualla
*Koko karsintafinaali NRK:n sivuilla
Bassekou Kouyaté

**Bassekou Kouyaté** (s. 1966 Garana, Mali) on malilainen muusikko. Hänen instrumenttinsa on luutun kaltainen ngoni.

Kouyaté varttui maalaiskylässä Nigerjoen rannalla lähellä Ségoun kaupunkia. Häntä ympäröi jo lapsuudessaan musiikki, sillä hänen äitinsä oli alueellisesti tunnettu laulaja ja hänen isänsä sekä veljensä arvostettuja ngoninsoittajia. Kouyaté opiskeli ngoninsoittoa, kunnes muutti 19-vuotiaana Bamakoon. Siellä hän tapasi Toumani Diabatén, jonka kanssa hän aloitti musiikillisen yhteistyön. Kouyaté oli mukana levyttämässä useita menestyksekkäitä albumeita 1980-luvun loppupuolella. Hän meni naimisiin laulaja Amy Sackon kanssa. Pariskunta alkoi myös esiintyä yhdessä kiertueilla ja festivaaleilla. Kouyatén ja Toumani Diabatén ammatillinen suhde puolestaan huipentui vuonna 1999 albumin *[[Kulanjan]]* julkaisuun. Se oli Diabatén ja bluesikoni Taj Mahalin yhteistyöhanke.

Kouyaté pääsi tekemään yhteistyötä myös muiden tunnettujen artistien, kuten Ali Farka Tourén kanssa. Hän oli mukana tämän viimeisellä albumilla, *[[Savane (albumi)|Savanella]]*. Tämän jälkeen Kouyaté perusti oman Ngoni Ba -yhtyeensä. Münchenissä toimiva Out Here Records julkaisi kokoonpanon *Segu Blue* -nimisen debyyttialbumin, joka sisältää musiikkia ngonikvartetille. Länsimaisista muusikoista ja yhtyeistä Kouyaté on tehnyt yhteistyötä muiden muassa U2:n ja Carlos Santanan kanssa. Vuosina 2004–2006 hän oli mukana tekemässä Leni Sternin albumia *Africa*, joka ilmestyi vuonna 2007.

## Lähteet
Gombe

**Gombe** on Nigerian koillisosissa sijaitsevan Gomben osavaltion pääkaupunki ja paikallishallintoalue (LGA). Gombe on myös perinteisen Gomben emiraatin nimi. Se sijaitsee Gongolajoen valuma-alueen puita kasvavilla savannimailla. Godgolajoen Dadin Kowa -pato sijaitsee lähistöllä. Nigerian pääkaupunki Abuja sijaitsee linnuntietä Gombesta 425 kilometriä länsilounaaseen.. Kaupungin (paikallishallintoalueen) väkiluku oli vuonna 268&nbsp;000 (VL 2006).

Gomben emiraatin perusti vuonna 1804 Buba Yero (Abubakar), joka oli muslimifulaanijohtaja Usman dan Fodion opetuksien seuraaja. Emiraatin hallintokeskus Gambe perustettiin noin 1824 ja nimettiin Gombe Abaksi (vanha Gombe) vuonna 1841. Emiraatti kukoisti 1880-luvulle saakka. Tuolloin uskonntoon pohjautuva sodankäynti ja brittiläinen kolonialistinen hallinto aiheutti vakavia häiriöitä alueelle. Emiraatin pääkaupunki siirrettiin Nafadaan 1913 ja edelleen 1919 Domaan, joka uudelleennimettiin Gombeksi.

Kaupungissa toimii muun muassa teknisen alan kasvatustieteellinen federaatiokorkeakoulu ja arabiankielinen opettajakorkeakoulu.

Gombe Central Mosque 2.jpg|Gomben keskusmoskeija.
Emirs Palace Gombe.jpg|Gomben emiirin palatsia.
Side view of Gombe Assembly House.jpg|Gomben osavaltion hallintorakennus.
Gombe Main Market.jpg|Kauppa-aluetta.
College library of Federal College of Education Technical Gombe.jpg|Teknisen alan kasvatustieteellisen federaatiokorkeakoulun kirjasto Gombessa.

## Lähteet

## Aiheesta muualla
Liberian kielet

**[[Liberia]]** on monikielinen maa, mikä heijastelee maan poikkeuksellista historiaa. Ethnologuen mukaan maassa puhutaan 31 kieltä. Vuoden 2020 arvion mukaan maan puhutuimmat kielet olivat englanti, liberianenglanti (johon kuuluvat maan englantiin perustuvat kreolikielet) ja kpelle.

## Englanti ja kreolikielet
Liberian perustuslaki ei erikseen nimeä mitään kieltä viralliseksi kieleksi, mutta parlamentti työskentelee lähtökohtaisesti englanniksi. Muita maan kieliä voidaan perustuslain mukaan myös käyttää, mikäli se katsotaan tarpeelliseksi.

Erikieliset väestöryhmät käyttävät kreolikieliä, joita ovat Liberian kreoli kreyol ja merico.

## Paikalliset kielet
Liberian paikalliset kielet kuuluvat nigeriläis-kongolaisiin kieliin. Tätä kielikuntaa edustavat maassa kwa-, mel- ja mandekielet.

Viisi puhutuinta paikallista kieltä ovat:

## Muut kielet
Ne liberialaiset, jotka käyttävät viittomakieliä, käyttävät pääsääntöisesti amerikkalaista viittomakieltä. Kuurojen yhteisö on kooltaan noin 3000 henkilöä ja kuuroille tarkoitettuja kouluja on kolme. 

Liberiassa puhuttavia uhanalaisia kieliä ovat dewoin ja gbii.

## Lähteet
Piiritys (televisiosarja)

**Piiritys** on Ruutu+-suoratoistopalvelussa vuonna 2023 julkaistu, tositapahtumiin perustuva kuusiosainen suomalainen rikosdraamasarja. Sarjan on ohjannut Petri Kotwica ja sen pääkäsikirjoittajana toimi Hannu Kontturi.

Sarjan päähenkilönä on Elias Salosen esittämä taksikuski Ilpo Larha, joka teki 1990-luvulla Suomen ensimmäisen palkkamurhan ja karkasi vankilasta. Vankilapako johti yli 50 tuntia kestäneeseen panttivanki- ja piiritystilanteeseen. Piiritystilannetta neuvottelemalla päätökseen yrittää saada Jussi Vatasen esittämä rikoskomisario Esko Heinonen, joka esiintyy sarjassa oikealla nimellään. Heinoselle myönnettiin tilanteen hoitamisesta poliisin ansioristi.

Sarja on kuvattu kesällä 2022. Ensimmäinen jakso julkaistiin Ruutu-suoratoistopalvelussa 6. tammikuuta 2023.

## Taustaa
Sarjan pääkäsikirjoittaja Hannu Kontturia kiinnosti tapahtumaketju miten Larha oli päätynyt rikolliselle uralle. Larha oli tapahtumien aikaan parikymppinen ja hyvistä lähtökohdista tuleva.

Larhan roolin näyttelevä Elias Salonen aloitti tutusmisen Larhan tarinaan syksyllä 2021. Hän on kertonut tehneensä perusteellista pohjatyötä ja lukeneensa kaiken käsiinsä saaneen materiaalin Larhasta. Hän luki lisäksi lehtijuttuja ja kirjoja suomalaisista rikollisista, rikollisten kirjoittamia kirjoja sekä kirjoja, joita Ilpo Larhan tiedettiin lukeneen. Salonen opetteli myös ampumaan ja harjoitteli 1990-luvun manuaalivaihteisen auton ajamista. Salonen opetteli myös Larhan äänenpainoja ja puheen rytmiä Larhan lahtelaiseen paikallisradioon soittaman puhelun nauhoitteesta.

## Rooleissa

## Jaksot
} || 11. huhtikuuta 2023
|-
! 3
| Palkkamurha || 13. tammikuuta 2023 ||  || 18. huhtikuuta 2023
|-
! 4
| Oikeudenkäynti || 20. tammikuuta 2023 ||  || 25. huhtikuuta 2023
|-
! 5
| Pako || 27. tammikuuta 2023 ||  || 2. toukokuuta 2023
|-
! 6
| 30 minuuttia || 3. helmikuuta 2023 ||  || 9. toukokuuta 2023
|}

## Lähteet

## Aiheesta muualla
* ''Piiritys'' Ruutu-suoratoistopalvelussa
*
Asaba

**Asaba** on Nigerian Deltan osavaltion pääkaupunki, joka sijaitsee Nigerjoen länsirannalla Nigerian eteläosassa.  Se sijaitsee linnuntietä noin 327 kilometriä Nigerian pääkaupunki Abujasta etelään. Kaupunki muodostuu Oshimili Southin paikallishallintoalueesta (LGA), ja sen väkiluku oli vuonna 149&nbsp;603 (VL 2006).

Noin 1400-metrinen silta (1965) liittää kaupungin kohdalla maantieverkon vastarannan Onitshaan. Asaban kansainvälinen lentoasema sijaitsee kaupungin eteläpuolella.

Asabassa toimii opettajankorkeakoulu ja muita oppilaitoksia. Lähistöllä on ligniittiesiintymiä.
 

AsabaInternationalAirport-AerialView.jpg|Asaban kansainvälistä lentoasemaa.
Ogbe-Ogonogo Market Asaba3.jpg|Torikauppaa kadun varrella.
Niger bridge.jpg|Silta Nigerjoen yli.


## Lähteet

## Aiheesta muualla
Ifang Bondi

**Ifang Bondi** oli gambialainen maailmanmusiikkiyhtye. Se soitti mbalaxia ja mandingojen perinteistä musiikkia.

Ifang Bondin perustivat Super Eagles of Gambia -kokoonpanon jäsenet vuonna 1973. Se oli yksi varhaisimmista yhtyeistä, jotka yhdistivät popmusiikkia ja afrikkalaisia musiikkiperinteitä. Kokoonpano toimi innoittajana Orchestra Baobabille ja Youssou N'Dourin Étoile de Dakarille. Ifang Bondi toimi vuosien ajan Alankomaissa, ja sen albumeista enemmistö oli alankomaalaisilla studioilla äänitettyjä. Sittemmin yhtyeen jäsenet palasivat Gambiaan. Päälaulaja Pap Ebrima Touray kuoli 19. maaliskuuta 2003.

## Lähteet
Melodi Grand Prix 1989

**Melodi Grand Prix 1989** oli Norjassa järjestetty laulukilpailu, jossa valittiin Norjan edustaja vuoden 1989 Eurovision laulukilpailuun. Kilpailuun kutsuttiin levy-yhtiöiltä kappaleita, ja lähetetyistä 30 ehdotuksesta yhdeksän valittiin karsinnan finaaliin.

Finaali pidettiin 11. maaliskuuta Forum-konferenssikeskuksessa Stavangerissa. Voittajan valitsivat yhdessä kolme eri ikäisistä jäsenistä koostunutta maallikkoraatia, lehdistöraati ja asiantuntijaraati, joista jokaiseen kuului viisi jäsentä. Voittaja valittiin kaksikierroksisessa äänestyksessä. Ensimmäisellä kierroksella raadit valitsivat kolme kappaletta superfinaaliin. Superfinaalissa kukin raatien jäsen antoi kappaleille pisteitä kaavalla 4-2-1. Kilpailun voitti Britt-Synnøve Johansen kappaleella ”Venners nærhet”.

## Tulos
### Ensimmäinen kierros
:''Esiintymisjärjestys, superfinalistit värjätty, ensimmäisen kierroksen tarkempaa tulosta ei julkistettu.

### Superfinaali

## Lähteet
*
*
*http://natfinals.50webs.com/70s_80s/Norway1989.html

## Aiheesta muualla
*Koko karsintafinaali NRK:n sivuilla
Burkina Fason kielet

**Burkina Faso** on monikielinen maa, ja siellä puhutaan arviolta 70 eri kieltä, joista noin 66 on alkuperäiskieliä. Virallinen kieli on ranska, mutta laajimmin puhuttu äidinkieli on mossien käyttämä gurilainen mooren kieli.

Burkina Fason länsiosassa puhutaan laajalti mandekieliä, joista tärkein on djula. Pohjoisessa puhutaan fulania, idässä gourmanchétä ja etelässä bissaa.

## Virallinen kieli ranska
Burkina Fason virallinen kieli on siirtomaa-ajalta periytyvä ranska, joka on myös muun muassa julkisten palvelujen ja lehdistön pääkieli ja lainsäädännön, hallinnon ja tuomioistuinten ainoa kieli. Se on myös opetuskieli maan kouluissa, vaikka vain alle 15 prosenttia väestöstä käyttää kieltä päivittäin.

## Kansalliset kielet
Maan puhutuin kieli on mooren kieli, jota 48 prosenttia burkinafasolaisista puhui vuonna 2008. Kahdeksi muuksi kansalliskieleksi on valittu djula ja fulfulde eli fulani, mikä on aiheuttanut kritiikkiä maan muiden vähemmistökielten puhujien keskuudessa. Myös itse valtion nimi tulee maan kahdesta puhutuimmasta kielestä, mooresta ja djulasta, ja merkitsee erään käännöksen mukaan ”rehellisten ihmisten maata”.

Fulfuldea käytetään *[[lingua franca]]na* eri puolilla Burkina Fasoa. Djulaa käytetään kaupankäynnissä, ja vuonna 2014 tehdyn tutkimuksen mukaan 5,7 % väestöstä puhuu sitä ensisijaisena kotikielenään.

## Muut kielet
Suurin osa Burkina Fasossa puhuttavista kielistä kuuluu nigeriläis-kongolaisiin kieliin ja joko niiden mandelaiseen tai gurilaiseen alaryhmään. Gourmanchéta puhuu 5,51 prosenttia väestöstä, ja muita tärkeitä vähemmistökieliä ovat 2,85 prosentin puhuma nissa, 1,91 prosentin puhuma bwamu, 1,76 prosentin dagara ja 1,66 prosentin samo. Dagaraa puhutaan Burkina Fason lounaisosassa, ja siinä on huomattavasti ranskalaisia ja vähäisemmässä määrin myös englantilaisia vaikutteita.

Uhanalaisia Burkina Fasossa puhuttavia kieliä ovat jalkunan, kalamsé, khe, khisa, natioro, pana, pongu, sininkere, tiéfo ja samue. Kuurojen opetuksessa käytetään amerikkalaista viittomakieltä, minkä lisäksi on olemassa paikallinen burkinafasolainen viittomakieli.

## Lähteet
Bio Guéran muistomerkki (Cotonou)

**Bio Guéran muistomerkki** (*Monument Bio Guera*) on Cotonoussa, Beninissä sijaitseva veistos, joka on omistettu Bio Guéralle. Sen tekijää ei ole tiedotettu. Veistos paljastettiin 30.7.2022 ja se sijaitsee Cotonoun Cadjehounin lentokentälle johtavan tien liikenneympyrässä.

Veistos on tehty valuraudasta ja sen jalusta on teräsbetonia, kokonaiskorkeus on 10 metriä, josta veistos on seitsemän metriä korkea.

Beninin hallituksen tulkinnan mukaan kyseessä on viesti maan vierailijoille symbolista, jonka mukaan Beninin ihmiset ovat sitoutuneet puolustamaan jaloa tarkoitusta, vapauttaan ja suvereniteettiaan. Hahmon kansallinen ulottuvuus alkuperäisen ympäristön ulkopuolella on perinnön korostaminen. Sen viitearvot ovat ankaruus, rohkeus, ihmisarvo ja rehellisyys.

## Lähteet
Ghanan kansallinen sinfoniaorkesteri

**Ghanan kansallinen sinfoniaorkesteri** (, NSO-Ghana) on Accrassa Ghanassa toimiva sinfoniaorkesteri. Se perustettiin Kwame Nkrumahin toimeksiannosta 1959. Toimeksiannon toteutti Philip Gbeho, joka oli aiemmin säveltänyt Ghanan kansallislaulun *[[God Bless Our Homeland Ghana]]*.

Ghanan kansallinen sinfoniaorkesteri on Ghanan valtion ylläpitämä. Sen kapellimestareina ovat toimineet muiden muassa Kenneth Kafui, Emmanuel Gyimah Labi, Dinah Reindorf ja Kweku Acquaah-Harrison. Orkesterin lyömäsoittimiston joukossa on käytetty perinteisiä afrikkalaisia soittimia. Sinfoniaorkesteri on esiintynyt valtiollisissa tilaisuuksissa ja kansainvälisten arvovieraiden, kuten kuningatar Elisabet II:n, Thabo Mbekin ja Brunein sulttaanin käydessä. Orkesteri on soittanut myös muun muassa National Festival of Arts and Culture -tapahtumassa (NAFAC) ja Panafestissä.

## Lähteet
UCI Women’s World Tour 2022

**UCI Women's World Tour 2022** oli seitsemäs kausi, jolloin maantiepyöräilyn naisten korkeimman kategorian kilpailut kuuluivat UCI Women's World Tour -kilpailusarjaan. Sarjan kaikki 23 kilpailua ajettiin Euroopassa, kun kaksi Kiinassa järjestettäväksi suunniteltua kilpailua peruttiin. Sarja alkoi Strade Bianchella 5. maaliskuuta ja päättyi Tour de Romandie Féminin -kilpailuun lokakuun alussa. Sarjaan kuului 13 yhden päivän kilpailua ja kymmenen etappikilpailua.

## Kilpailut
Lähde: Pro Cycling Stats

## Joukkueet
Lähde: Pro Cycling Stats

## Lähteet
Mojmír I

**Mojmír I** (k. 846) oli suur-Määrin perustaja sekä sen ensimmäinen hallitsija 830–846. Taustaltaan hän oli määriläinen ruhtinas. Hän laajensi valtakuntaansa erityisesti valloittamalla Nitran ruhtinaskunnan, josta suur-Määrin katsotaan saaneen alkunsa.

Mojmír käännytti kansansa virallisesti kristinuskoon ja kutsui pappeja tekemään lähetystyötä valtakunnassaan. Tästä huolimatta perinteinen slaavilainen pakanausko säilyi elinvoimaisena vielä pitkään.

Mojmírin valtakausi päättyi, kun Itä-Frankian kuningas Ludvig Saksalainen hyökkäsi Määriin vuonna 846 ja syrjäytti hänet valtaistuimelta. Hänen uskotaan kuolleen hyökkäyksen aikana. Mojmíria seurasi valtaistuimella hänen veljenpoikansa Rastislav.

## Lähteet
Kenneth Kafui

**Kenneth K. A. "Ken" Kafui** (25. heinäkuuta 1951 – 18. maaliskuuta 2020 Accra) oli ghanalainen säveltäjä ja kapellimestari.

Kafui työskenteli valmistuttuaan Ghanan yliopiston musiikin laitoksen henkilökunnassa ensin opetusassistenttina ja sitten vanhempana tutkimusassistenttina. Yliopistossa työskentelynsä aikana hän sai afrikkalaisen musiikin diplomin (1982) ja suoritti musiikin maisterin oppiarvon (2003). Hän työskenteli myös Achimota Schoolissa. Vuonna 2006 Kafui sai nimityksen Ghanan yliopiston esittävien taiteiden koulun musiikin laitoksen luennoitsijaksi, jona hän toimi, kunnes jäi eläkkeelle heinäkuussa 2016. Tämän jälkeen hän jatkoi siellä työskentelyä osa-aikaisena luennoitsijana kuolemaansa saakka. Hän opetti musiikin teoriaa ja sävellystä. Kafui johti myös yliopiston Abibigromma Theatre Groupia.

Kafuin sävellysten joukossa on orkesterimusiikkia, kuoroteoksia, piano- ja urkusävellyksiä sekä musiikkia perinteisille afrikkalaisille soittimille. Kafui työskenteli kuoromestarina ja urkurina presbyteerikirkoissa. Hän soitti urkuja myös Trinity Theological Seminarylle. Kafui toimi aikoinaan lisäksi Ghanan kansallisen sinfoniaorkesterin kapellimestarina.

## Lähteet
Gambian kielet

**[[Gambia]]** on monikielinen maa, jonka virallinen kieli on englanti. Muita maassa käytettäviä kieliä ovat mandinka, pulaar, wolof, soninke, jola-kielet, serer, manjak ja bainouk sekä Guinea-Bissaun kreoli. Näistä mandinkaa puhuu 38 prosenttia, pulaaria 21 prosenttia, wolofia 18 prosenttia, soninkea 9 prosenttia, jolaa 4,5 prosenttia, sereriä 2,4 prosenttia, manjakia ja bainoukia molempia 1,6 prosenttia ja Guinea-Bissaun kreolia prosentti. Englanti on äidinkielenä vain 0,5 prosentilla. Kuurojen opetuksessa käytetään paikallista gambialaista viittomakieltä.

## Lähteet
Jalingo

**Jalingo** on Nigerian itäosan Taraban osavaltion pääkaupunki ja paikallishallintoalue.  Se sijaitsee linnuntietä noin 425 kilometriä Nigerian pääkaupunki Abujasta itään. Kaupungin väkiluku oli vuonna 139&nbsp;845 (VL 2006).

Jalingosta tuli osavaltion pääkaupunki vuonna 1991 kun aiempi Gongolan osavaltio jaettiin Adamawan ja Taraban osavaltioiksi. Kaupunki sijaitsee savannipeitteisessä ympäristössä Shebshivuorten juurella noin 40 kilometriä Benuejoesta kaakkoon. Se on kaupankäyntikaupunki, jossa on valtiollinen meijeri ja sieltä johtaa tieyhteys Yolaan ja Wukariin.  
 

Modern Jalingo Bridge.jpg|Silta Jalingossa.


## Lähteet

## Aiheesta muualla
Abakaliki

**Abakaliki** on Nigerian kaakkoisosan Ebonyin osavaltion pääkaupunki. Se sijaitsee linnuntietä noin 310 kilometriä Nigerian pääkaupunki Abujasta eteläkaakkoon. Kaupungin väkiluku oli vuonna 151&nbsp;723 (VL 2006).

Abakaliki sijaitsee Enuguun, Afikpoon ja Ogojaan johtavien maanteiden risteyksessä. Se on maatalouskaupan keskus seudulla asuville igboille. Kaupungissa on louhittu lyijyä jo ennen siirtomaa-aikaa, ja seudun kalkkikiveä käytetään läheisen sementtitehtaan raaka-aineena.  

Abakalikissa on yliopisto.
 
## Lähteet

## Aiheesta muualla
Guinea-Bissaun kielet

Vaikka **Guinea-Bissau** on pieni maa, siellä on useita eri etnisiä ryhmiä, jotka puhuvat omia kieliään. Ainoa virallinen kieli on siirtomaa-ajalta periytyvä portugali, jota puhutaan pääasiassa toisena kielenä. Äidinkielisiä puhujia on vähän, ja käyttö rajoittuu älyllisen ja poliittisen eliitin piiriin. Se on kuitenkin hallituksen ja kansallisen viestinnän sekä koulutuksen pääasiallinen kieli. Kaikkiaan vain 14 prosenttia asukkaista puhuu tavallista portugalia, kun taas portugalipohjaista Guinea-Bissaun kreolia eli kriolia, joka on käytännössä maan *[[lingua franca]]*, osaa 44 prosenttia väestöstä. Kreolin käyttöala laajenee edelleen, mutta myös dekreolisaatiota tapahtuu.

Guinea-Bissaun maaseudun asukkaat puhuvat omia afrikkalaisia kieliään, joista tärkeimpiä ovat 16 prosentin puhuma fulani, 14 prosentin puhuma balanta, seitsemän prosentin mandinka, viiden prosentin manjak, kolmen prosentin papel ja prosentin felupe. Monet puhuvat useampaa kuin yhtä kieltä, eikä alkuperäisiä afrikkalaisia kieliä syrjitä niiden alhaisemmasta asemasta huolimatta.

Ranskaa opetetaan Guinea-Bissaussa vieraana kielenä kouluissa, koska kaikki naapurimaat ovat ranskankielisiä. Guinea-Bissau on myös La Francophonien täysjäsen.

## Lähteet
Girls Like You (Robin Packalenin kappale)

**Girls Like You** on suomalaisen laulajan Robin Packalenin kappale, jolla hän osallistui Uuden Musiikin Kilpailuun 2023. Hän sijoittui finaalissa neljänneksi 109 pisteellä.

Kappaleen video julkaistiin YouTubessa 16. tammikuuta 2023. Kappale ylsi Suomen radiosoittolistalla sijalle 41.

## Listasijoitukset

## Lähteet

## Aiheesta muualla
*Musiikkivideo YouTubessa
I.C.E. – Indisputable Case of Emergency

**I.C.E. – Indisputable Case of Emergency** oli Lahden kaupungin Helsingin Kansalaistorille tuoma ympäristötaideteos, joka avattiin 6. elokuuta 2021.

Teoksen oli tarkoitus kiinnittää huomio ilmastonmuutoksen ja merenpinnan nousuun. Se oli osa Lahden Euroopan ympäristöpääkaupunki 2021 -hanketta.

Teos koostui yhdeksästä 13 kuutiometrin kokoisestä jäälohkareesta, jotka sulivat elokuun auringossa. Kansalaistorille oli maalattu sadan merenpinnan nousun uhkaaman kaupungin nimet, jotka sulamisvesi huuhteli pois. Jää teokseen oli otettu Ylläkseltä ja sitä oli säilytetty kesä kylmätiloissa. Jää ehti lähes sulaa yhden viikonlopun kuluessa.
Teokseen kuului myös ilmastonmuutokseen liittyvää infografiikkaa, puinen paviljonki ja Cecilia Damströmin säveltämä ICE-musiikkiteos hiilineutraalin Sinfonia Lahden esittämänä. Teos kertoo miltä kuulostaa kun maapallomme taistelee olemassaolostaan. Paviljonki sulkeutui 15. elokuuta 2021.

Teoskokonaisuuden suunnittelusta vastasi Erkko Aarti toimistonsa AOR-arkkitehtien kanssa.

## Lähteet
Bereal

**Bereal** (tyyliteltynä **BeReal.**) on ranskalainen sosiaalisen median palvelu.

Bereal lähettää käyttäjänsä puhelimeen satunnaiseen kellonaikaan kerran päivässä ilmoituksen, jonka jälkeen käyttäjällä on kaksi minuuttia aikaa avata sovellus ja ottaa kuva siitä, mitä on tekemässä. Kuva otetaan yhtä aikaa sekä etu- että takakameralla. Kuvan voi ottaa myöhemminkin, mutta tällöin jää näkyviin, paljonko myöhässä kuvan on ottanut. Muiden käyttäjien kuvat voi nähdä ainoastaan, jos lähettää itse kuvan. Bereal kertoo, montako kertaa käyttäjä otti kuvan uudestaan ennen lopullista otosta.

## Lähteet

## Aiheesta muualla
* Verkkosivusto
Primaari lateraaliskleroosi

**Primaari lateraaliskleroosi** (PLS) on motoneuronitauteihin kuuluva harvinainen sairaus. Se rappeuttaa keskushermostossa sijaitsevaa ylempää liikehermoa. Tässä se eroaa ALS-taudista, jossa oireet koskevat myös selkäytimen etusarvesta lähtevää alempaa liikehermoa. ALS-tautiin verrattuna primaari lateraaliskleroosi on tyypillisesti hitaammin etenevä eikä se suoraan vaikuta elinajanodotteeseen. ALS-taudin ja primaarin lateraaliskleroosin lisäksi motoneuronitauteihin kuuluvaksi lasketaan vain alempaan motoneuroniin oireiltaan rajoittuva progressiivinen lihasatrofia (PMA).

Jean-Martin Charcot kuvasi primaarin lateraaliskleroosin vuonna 1874, mutta taudin systemaattinen tutkimus aloitettiin 1970-luvun loppupuolella. Se tunnistettiin erilliseksi motoneuronitaudin alatyypiksi vuonna 1988, ja sittemmin käytetyt diagnostiset kriteerit julkaistiin vuonna 1992. Primaari lateraaliskleroosi ei yleensä periydy. Sitä on kuvattu 1–5 %:lla ei-perinnöllistä motoneuronitautia sairastavista henkilöistä. Arvioitu esiintyvyys on ollut 10–20 miljoonaa kohden; hieman yleisemmäksi tauti on kuvattu miehillä kuin naisilla. Tyypillisesti primaari lateraaliskleroosi alkaa oireilla keski-iässä tai sen jälkeen, mutta tautia on tavattu jo teini-ikäisilläkin.

Primaari lateraaliskleroosi alkaa yleensä oireilla toisen alaraajan jäykistymisenä, joka vähitellen leviää toiseen alaraajaan ja sitten yläraajoihin. Lopuksi sairaus koskee myös suun ja nielun lihaksia, mikä johtaa puheen ja nielemisen ongelmiin. Jäykkyys voi ilmetä kömpelyytenä, heikkoutena ja koordinaatiovaikeuksina. Primaari lateraaliskleroosi voi ilmetä myös epätyypillisenä, jolloin esimerkiksi puheentuoton vaikeutuminen saattaa olla ensimmäinen oire. Oireiden etenemisvauhti vaihtelee eri potilailla. Osalla sairastuneista esiintyy muitakin oireita, kuten silmien liikehäiriöitä, virtsaamisvaikeuksia, virtsainkontinenssia, laihtumista, tunne-elämän muutoksia ja heikkeneviä kognitiivisia kykyjä. Sairaudelle ei ole täsmällistä tunnistamis- ja diagnosointitapaa vaan diagnoosia edeltää mahdollisten muiden sairauksien poissulku. Varmistuminen diagnoosista edellyttää myös oireiden pitkää kestoa, joka yleensä tarkoittaa vähintään neljää vuotta. Neurologisissa tutkimuksissa PLS-potilailla havaitaan kiihtyneet jännevenytysheijasteet. Babinskin merkki on positiivinen, mutta verikokeissa ei useimmiten havaita poikkeavia arvoja. Primaarin lateraaliskleroosin erottaminen etenkin ALS-taudista saattaa olla vaikeaa, vaikka sairaudenkulku ja ennuste poikkeavat toisistaan.

Primaarin lateraaliskleroosin hoito kohdennetaan oireisiin. Apuna saatetaan käyttää erilaisia lääkkeitä, kuten baklofeeniä ja titsanidiinia. Toisin kuin ALS-taudin kohdalla, ei rilutsolista ole todettu olevan hyötyä primaarin lateraaliskleroosin hoidossa.

## Lähteet
Phoronix

**Phoronix** on englanninkielinen verkkosivusto, joka julkaisee uutisia tietokonelaitteistoista ja suorituskykytestejä Linuxin kannalta ja avoimeen lähdekoodiin liittyviä uutisia. Sivuston perusti 2004 Michael Larabel, joka toimii edelleen sen päätoimittajana. Larabel on julkaissut sivustolla 20&thinsp;000 artikkelia.

## Phoronix Test Suite
Phoronix on kehittänyt avoimen lähdekoodin testiympäristön suorituskyvyn mittaamiseksi. PTS tukee Linux, Windows, Apple OS X, GNU Hurd, Solaris ja BSD-järjestelmiä. Siihen kuuluu myös minimaalinen PTS Desktop Live -jakelu, jolla testit saa käyntiin Linux-ympäristössä.

Testeissä voi ajaa lähdekoodin käännöksiä, tietokantoja (PostgreSQL), videokoodausta (MEncoder, FFmpeg) tai pelejä natiivilla OpenGL:llä tai Steam Playn Proton-rajapinnan avulla (esim. Grand Theft Auto V).

## Lähteet
Tom's Hardware

**Tom's Hardware** on englanninkielinen verkkosivusto, joka julkaisee uutisia tietokonelaitteistoista ja suorituskykytestejä.

Sivuston perusti saksalainen lääkäri Dr. Thomas Pabst nimellä "Tom’s Hardware and Performance Guide" vuonna 1996, jolloin se oli yksi ensimmäisiä teknologiasivustoja Internetissä.

Yksi sivuston merkittävimpiä varhaisia artikkeleita oli Pabstin artikkeli vuodelta 2000 Intelin 1,13 GHz:n Pentium III -prosessorista, joka ei edes bootannut Windowsiin tai pystynyt ajamaan Quake 3 -testejä kaatumatta. Kaatumisongelmia oli myös HardOCP.com:n Kyle Bennettilla, vaikka AnandTechin Anand Lal Shimpi pystyi käyttämään saamaansa prosessoria ongelmitta.

Sivuston artikkeleita on myös käännetty toisille kielille ranskaksi, saksaksi ja italiaksi.
Suomessa sivuston sisältöä on lisensoinut ja kääntänyt AfterDawn.
Pabst jätti sivuston ylläpidon vuonna 2008, jolloin sen osti TechMediaNetwork (myöhemmin Purch Group). Purch myi sivuston Future plc:lle 2018.

Nykyisenä päätoimittaja on Avram Piltch.

## Viitteet
AnandTech

**AnandTech** on englanninkielinen verkkosivusto, joka julkaisee uutisia tietokonelaitteistoista ja suorituskykytestejä.

Sivuston perusti huhtikuussa 1997 tuolloin 14-vuotias Anand Lal Shimpi. Hän oli jo 13-vuotiaana alkanut koota tietokoneita ja perustanut Anand Software Co. -yrityksen. Verkkosivut hän perusti muutamaa vuotta myöhemmin GeoCitiesiin nimellä "Anand's Hardware Tech Page".

Shimpi jätti sivuston ylläpidon vuonna 2014, jolloin Purch Group osti sivuston. Future plc osti Purchin ja sen myötä AnandTech-sivuston vuonna 2018.

Elokuussa 2024 sivusto ilmoitti lopettamisesta. Future plc pitää sivuston vielä käynnissä ja vanhat artikkelit ovat saatavilla vaikka uusia ei lisätäkään.

## Lähteet
LWN.net

**LWN.net** on Linux-ytimen ja vapaiden ja avoimen lähdekoodin ohjelmistojen kehitystä seuraava ja siitä uutisoiva sivusto.

LWN alkoi vuoden 1997 lopulla konsulttiyritys Eklektix, Inc.:n sivuprojektina.
Kirjoittajat Elizabeth Coolbaugh ja Jonathan Corbet halusivat jakaa seuraamiaan Linuxiin liittyvien ohjelmistojen uutisia. Sivuston nimenä oli alkujaan "Linux Weekly News", josta luovuttiin kun uutisointi laajentui viikottaisista raporteista.

Julkaisua tuettiin aluksi vapaaehtoisilla lahjoituksilla, joita ei kertynyt riittävästi työmäärään nähden, ja heinäkuussa 2002 ilmoitettiin sivuston sulkemisesta.
Lukijoiden reaktioiden seurauksena sivuston ilmestyminen jatkui, ja se siirtyi tilausmalliin. Uusin viikottainen sisältö ja eräät muut artikkelit ovat nähtävissä vain tilaajille kahden viikon ajan, jonka jälkeen ne tuleva vapaasti luettaviksi.

## Lähteet
Tey

**Tey** () on Alain Gomisin ohjaama elokuva joka sai ensi-iltansa vuonna 2012 Berliinin elokuvajuhlilla. Se voitti FESPACO:n elokuvajuhlien pääpalkinnon Yennengan kultaisen oriin vuonna 2013.

## Juoni
Elokuvan *Tey* päähahmo Satche (Saul Williams) herää äitinsä talossa lähellä Dakaria, Senegalissa ja tietää käsittämättömällä tavalla että tänään on hänen elämänsä viimeinen päivä, vaikka hän on vahva ja terve. Satche lähtee kiertämään naapurustoa ja sen katuja katsoen niitä ikään kuin näkisi ne viimeisen kerran, käy tapaamassa vanhoja ystäviä ja perhettä. Ystävät tulevat tervehtimään häntä iloiten ja vitsaillen. Kerta toisensa jälkeen hän kuulee mielessään taustalla moitteen, miksi ei jäänyt Amerikkaan jossa hänellä oli tulevaisuus? Hän tuntee pelkoa, mutta samanaikaisesti myös iloa.

Elokuvan nimi *Tey* on wolofin kieltä ja tarkoittaa *tänään*. Ohjaaja Alain Gomisin, jonka äiti on ranskalainen ja isä senegalilainen, mukaan *tey* sitä että hyväksyy tarkoittaa sitä että hyväksyy kuoleman jotta voi arvostaa paremmin tätä nykyistä päivää. Elokuvan pääosaa esittää yhdysvaltalainen muusikko ja näyttelijä Saul Williams.

## Näyttelijät

Lähde: 

## Lähteet

## Aiheesta muualla
* 
* 
* 
*
Moloda Ukrajina

**Moloda Ukrajina** (, 'Nuori Ukraina') oli kerran kuussa ilmestynyt opiskelijalehti. Se ilmestyi Lvivissä lyhyin keskeytyksin tammikuusta 1900 maaliskuuhun 1903 yhteensä 33 numerona. Se oli Akateemisen Hromadan (Lviv) epävirallinen lehti. Sen päätoimittajia ja julkaisijoita olivat saman nimisen opiskelijajärjestön johtohenkilöt, muun muassa Volodymyr Starosolskyi, Antin Krušelnytskyi ja Stepan Baran. Kaunokirjallisia avustajia olivat muun muassa Les Martovytš, Stepan Tšarnetskyi, Vasyl Štšurat, Myhailo Jatskiv ja Lesja Ukrajinka. Mukana oli muitakin nuoria aktivisteja, joista tuli tunnettuja vallankumouksen vuosina ja maailmansotien välisenä aikana.

*Moloda Ukrajina* kannatti ukrainalaista nationalistista liikettä ja itsenäistä yhdistynyttä Ukrainaa. Lehden artikkelit käsittelivät Ukrainan historiaa ja kulttuuria ja opiskelijaliikkeen tapahtumia. Se kannatti ukrainalaisen yliopiston perustamista Lviviin. Lehdessä käsiteltiin myös yleisiä poliittisia suuntauksia, lähinnä populistisesta tai sosialistisesta näkökulmasta käsin, kirjallisuuskatsauksia ja ajankohtaisia tapahtumia. Siihen kohdistui Itävalta-Unkarin sensuuritoimia.

Lehteä pyrittiin elvyttämään kahteen otteeseen: 1905 ilmestyi neljä numeroa, päätoimittajana Vasyl Paneiko ja uudestaan 1910 Ukrainan opiskelijaliiton äänenkannattajana, seitsemän numeroa, päätoimittajina M. Vitošynsky ja Volodymyr Lototskyi.

## Lähteet

## Aiheesta muualla
BMW 4-sarja

**BMW 4-sarja** on BMW:n valmistama automalli. Malli on syntynyt BMW 3-sarjan coupé- ja avomallien siirtämisestä omaksi sarjaksi.

## Ensimmäinen sukupolvi

Ensimmäisen sukupolven F32 oli tuotannosssa 2013–2020.

## Toinen sukupolvi

Toisen sukupolven G22 korvasi ensimmäisen sukupolven vuonna 2020.

## BMW M4

M-versio on BMW M -osaston versio 4-sarjalaisesta.

F32-malliin perustuva F82 on esitelty vuonna 2014.

G22-malliin perustuva G82 on tullut vuonna 2021.

BMW M4 DTM on DTM-sarjan kilpailuversio DTM-sarjaan. M4:stä on lisäksi GT3- ja GT4-sääntöjen mukaiset kilpailuversiot BMW M4 GT3 ja BMW M4 GT4.

## BMW i4
i4 (G26) on 4-sarjaan perustuva sähköauto.

## Alpina
Alpinan B4 ja D4 perustuvat BMW:n 4-sarjaan.

## Lähteet

## Aiheesta muualla
Sukulan työväentalo

**Sukulan työväentalo** oli Tammelan kunnan Sukulan kylässä sijainnut työväentalo.

## Historiaa
Sukulan työväenyhdistys perustettiin alkuvuonna 1906. Oman talon rakentamista alettiin suunnitella lähes saman tien, ja varoja kerättiin muun muassa arpajaisilla. Talon vihkiäisiä päästiin viettämään kesällä 1907. Talolla järjestettiin muun muassa iltamia. Vuonna 1931 yhdistys vietti siellä 25-vuotisjuhlaansa, jonka ohjelmassa oli juhlapuhe, historiikki, kansankilpailuja sekä tanssi-iltama. Forssan Työväenyhdistyksen soittokunta huolehti musiikista. Yhdistyksen jäsenluku tuolloin oli 19.

1930-luvun alku oli yhdistykselle hankalaa aikaa. Helmikuussa 1932 talon kaikki ikkunat rikottiin, ja sittemmin koko yhdistyksen toiminta hiipui ilmeisesti talouslaman ja mahdollisesti myös Lapuanliikkeen vaikutuksesta. Loppuvuodesta 1935 toiminta käynnistettiin uudelleen, ja uusia jäseniäkin liittyi mukaan 20. Yhdistys päätti tällöin myös korjata taloaan. Vuonna 1950 talo oli niin huonossa kunnossa, ettei nimismies ollut voinut pariin vuoteen myöntää sinne iltamalupaa. Työväentalo oli rakennettu 10,5 aarin vuokratontille Kuuselan maalle. Työväenyhdistys lopetti toimintansa 1960-luvun alussa ja sen talo myytiin huutokaupalla pois siirrettäväksi. Oskari Gustafson osti talon ja purki sen.

Sukulan Työväenyhdistys merkittiin yhdistysrekisteriin lakanneeksi 1979.

## Lähteet
Raimo Taivalkoski

**Raimo Johannes Taivalkoski** (30. maaliskuuta 1940 Oulu – 26. tammikuuta 2017 Espoo) oli suomalainen insinööri ja yritys- ja järjestöjohtaja, joka sai teollisuusneuvoksen arvonimen.

Taivalkosken vanhemmat olivat pitäjäneuvos Arvo Taivalkoski ja pankinjohtaja Betty Härmä ja puoliso vuodesta 1964 Marja Liisa Penttilä. Taivalkoski tuli ylioppilaaksi Iin yhteiskoulusta 1959 ja valmistui diplomi-insinööriksi Teknillisen korkeakoulun tie- ja vesirakentamisen opintosuunalta 1964. Hän oli Viatek Oy:n suunnitteluinsinööri 1964–1965, Suomen Betoniteollisuuden Keskusjärjestön tekninen johtaja 1966–1967, Ab Armerad Betongin ja Oy Finn-Betoni Ab:n projektipäällikkö 1967–1968, Oy Finn-Betoni Ab:n toimitusjohtaja 1969–1974 ja Rakennus- ja insinööritoimisto Teräsbetoni Oy:n varatoimitusjohtaja 1974–1981. Oy Partek Ab:n, vuodesta 1994 Partek Oy, johtaja Taivalkoski oli 1981–1987 ja varatoimitusjohtaja 1987–1995 sekä 1996–1997, Amer-Yhtymä Oy:n väliaikainen toimitusjohtaja 1995–1996 ja Rakennustuoteteollisuus RTT ry:n toimitusjohtaja 1997–2001. Hänellä oli myös lukuisia rakennusalan ja muita asiantuntija- ja luottamustehtäviä. Teollisuusneuvoksen arvonimen Taivalkoski sai 2001. 

## Lähteet
Tammelan Portaan työväentalo

**Portaan työväentalo** oli Tammelan kunnan Portaan kylässä sijainnut työväentalo.

## Historiaa
Portaan työväenyhdistys perustettiin vuonna 1906, ja talo valmistui saman vuoden lopulla. Vuonna 1908 yhdistyksen jäsenmäärä oli 57, ja vuonna 1931 jäseniä oli noin 25. Sisällissodassa yhdistys menetti useita jäseniään, ja sodan jälkeisinä vuosina monet eivät enää uskaltaneet liittyä työväenyhdistykseen. 

Vuonna 1931 yhdistys vietti talollaan 25-vuotisjuhliaan. Talo oli tuolloin ”juuri perinpohjin laitettu”. Juhla oli kaksiosainen: päiväjuhlan ohjelmassa oli orkesteri Lulun esiintyminen, lausuntaa, kansankilpailuja, yhdistyksen 25-vuotishistoriikki sekä tanssia. Iltajuhlassa taas esiintyi jälleen orkesteri, pidettiin puheita, esitettiin näytelmä ja lopuksi tanssittiin. Vuonna 1936 pidetyissä 30-vuotisjuhlissa juhlapuhujaksi saatiin kansanedustaja Aino Malkamäki. Lisäksi talolla järjestettiin esimerkiksi kesäjuhlia. Vuonna 1934 talo koki ilkivaltaa, kun neljä juhlasalin ikkunaruutua rikottiin heittämällä niitä kivillä.

1930-luvun lopulla taloa laajennettiin. Laajennusosan sisustus ja uunimuuraukset teetettiin palkkatyönä. Talon vaiheista tästä eteenpäin ei ole tietoa. 

## Lähteet
Torron työväentalo

**Torron työväentalo** oli Tammelan kunnan Torron kylässä sijainnut työväentalo.

## Historiaa
Torron työväenyhdistys perustettiin vuonna 1907. Talo valmistui loppuvuonna 1909. Sen vihkiäisten ohjelmassa oli soittoa, puhe, yhteislaulua, runo, kertomus yhdistyksen rakennustoiminnasta sekä iltama. Vuonna 1924 yhdistys laajensi taloa lisärakennuksella, johon tuli ainakin uusi näyttämö. Rahaa kerättiin muun muassa arpajaisilla, ja syksyllä pidettiin kattotalkoot noin 20 hengen voimin. Samalla uusittiin myös talon vanhan puolen kattoa. Samana syksynä talolla pidettiin muun muassa perheiltama ja syysjuhla.

Vuonna 1930 Forssan ja Sukulan työväenyhdistykset järjestivät yhteisen vappujuhlansa Torron työväentalolla. Vuonna 1937 yhdistys vietti 30-vuotisjuhlaansa. Ohjelmassa oli muun muassa lausuntaa, yhdistyksen historiikki, kansankilpailuja sekä kansanedustaja Väinö Kivisalon puhe. Illalla oli iltama, jossa soitti orkesteri Imatra. 

Torronkin työväentalo sai 1930-luvun alussa osansa Lapuanliikkeen ilkivallasta: syksyllä 1933 joku tunkeutui talolle rikotusta ikkunasta ja vei sieltä Marxin kuvan. Samainen kuva oli varastettu jo kaksi kertaa aiemminkin. Talon vaiheista 1930-luvun lopun jälkeen ei ole juuri tietoa, mutta vuonna 1999 se oli edelleen pystyssä ja yksityisasuntona.

## Lähteet
Helsingin ruotsalainen baptistiseurakunta

**Helsingin ruotsalainen baptistiseurakunta** () on 5. huhtikuuta 1885 perustettu helsinkiläinen baptistiseurakunta. Seurakunnan kirkko sijaitsee osoitteessa Erottajankatu 1. Seurakunnan johtaja on Jani Edström.

## Historia
Baptistit alkoivat järjestää toimintaa Helsingissä vuonna 1880. Alkujaan baptistit järjestivät kokouksia ja pitivät myöhemmin pyhäkoulua. Vuonna 1885 seurakunta järjestäytyi Petter ja Maria Malmqvistin kotona. Vuonna 1904 seurakunta osti kiinteistön osoitteesta Iso Roobertinkatu 24. Vuonna 1927 samalle paikalle valmistui uusi kirkko.

Seurakunnan ensimmäinen vakituinen pastori oli ruotsalainen Mats Lignell. Taloudellinen lama ja sisäiset ristiriidat jakoivat seurakunnan kahtia. Pienemmästä ryhmästä muodostunut Betel-seurakunta omisti kirkon, joka myöhemmin myytiin Helsingin Lähetysseurakunnalle. Suurempi ryhmä kokoontui osoitteessa Pieni Roobertinkatu 12, kunnes pastori A. E. Nybackan johdolla päätettiin ostaa nykyinen kiinteistö osoitteesta Erottaja 1. 1990-luvulla seurakuntien välit sovittiin.

Useiden vuosien ajan seurakunta kutsui pastorinsa Ruotsista. 1970-luvulla seurakunnasta muodostui tärkeä kokoontumispaikka opiskelijoille.

## Seurakunnan johtajat
Seuraavat henkilöt ovat toimineet Helsingin ruotsalaisen baptistiseurakunnan johtajina:
* 1885–1899: Petter Malmqvist
* 1899–1900: A. Hallsten
* 1900–1924: Mats Lignell
* 1924–1926: R. Ragné
* 1926–1927: Mats Lignell
* 1927–1929: E. Hagberg
* 1929–1930: K. Vinquist
* 1957–1962: Anders Nybacka
* 1967–: Herbert Söderqvist
* C. G. Hjelm
* Folke Thorell
* Rafael Edström
* Jan Edström

## Katso myös
* Uskonto Helsingissä
* Baptismi Suomessa
* Luettelo Suomen baptistiseurakunnista
* Helsingin baptistiseurakunta

## Lähteet
* 

### Viitteet
Helsingin baptistiseurakunta

**Helsingin baptistiseurakunta** on vuonna 1903 perustettu helsinkiläinen baptistiseurakunta. Seurakunnan johtaja ja pastori on Jari Portaankorva.

## Historia
Helsingin baptistiseurakunta perustettiin vuonna 1903 kahdeksan henkilön toimesta. Seurakunta suoritti kasteita Tampereen seurakunnalta lainatussa kastealtaassa. Vuosikymmenen lopussa seurakunta aloitti kokousten ja pyhäkoulujen järjestämisen myös Huopalahdessa.Lohikko 2006, s. 57

Bergholm toimi seurakunnan ensimmäisenä saarnaajana ja hänen työtään jatkoi vuonna 1909 Albin Kervinen. Kervisen työn kautta seurakunnan työ virkistyi ja seurakuntaan kastettiin 15 uskoon tullutta. Seurakuntaan perustettiin nuorisoseura ja toimittiin ahkerasti evankeliointityössä.Lohikko 2006, s. 66–67

Helluntaiherätys saapui Helsinkiin kevään 1912 aikana. Sanomaa julistivat seurakunnassa muun muassa Gerhard Olsen Smidt sekä Frans Nyberg. Kaikki eivät kuitenkaan hyväksyneet sanomaa ja seurakunta hajaantui. Toukokuussa 1915 Kervinen perusti Suomen ensimmäisen helluntaiseurakunnan.

Syksyllä 1923 Helsingin baptistiseurakunta sai uuden saarnaajan kun Anton Mustonen muutti kaupunkiin ja seurakunta alkoi järjestämään ulkoilmatilaisuuksia. Uudeksi seurakunnan johtajaksi valittiin kuitenkin vuonna 1924 Gunnar Engelberg ja Mustosesta tuli yhdyskunnan kenttätyöntekijä. Kesällä 1925 ulkoilmatilaisuuksia järjestettiin muun muassa Sörnäisten kirjastotalon puistossa.Lohikko 2006, s. 85

## Katso myös
* Uskonto Helsingissä
* Baptismi Suomessa
* Luettelo Suomen baptistiseurakunnista
* Helsingin ruotsalainen baptistiseurakunta

## Lähteet
* 
* 

### Viitteet
Kill Bill (SZA:n kappale)

**Kill Bill** on SZA:n kappale vuonna 2022 julkaistulta albumilta *[[SOS (SZA:n albumi)|SOS]]*. Se julkaistiin singlenä 10. tammikuuta 2023. Kappale on nimetty Quentin Tarantinon ohjaamien *[[Kill Bill]]* -elokuvien mukaan. Kappaleesta julkaistiin 14. huhtikuuta 2023 remix, jolla vierailee yhdysvaltalaisräppäri Doja Cat.

Musiikkivideo kappaleelle julkaistiin 11. tammikuuta 2023. Videon on ohjannut Christian Breslauer ja tuottanut Luga Podesta. Myös musiikkivideo on saanut inspiraatiota *Kill Bill* -elokuvista. Sillä vierailee Vivica A. Fox, joka näytteli elokuvissa Vernita Greeniä.

”Kill Bill” nousi parhaimmillaan ensimmäiselle sijalle yhdysvaltalaisella Billboard Hot 100 -musiikkilistalla ja kappaleesta tuli SZA:n ensimmäinen listaykkönen koskaan. Britannian singlelistalla ”Kill Bill” sijoittui korkeimmillaan kolmanneksi. Se saavutti myös maailmanlaajuista suosiota mittaavan Billboard Global 200 -listan kärjen.

## Lähteet

## Aiheesta muualla
*
Jan Henry T. Olsen

**Jan Henry T. Olsen** (20. elokuuta 1956 Bergen – 10. heinäkuuta 2018) oli norjalainen työväenpuolueen poliitikko. Hän toimi Norjan kalastusministerinä vuosina 1992–1996. Hän opiskeli Tromssan yliopistossa ja työskenteli toimittajana muun muassa Nordlys-sanomalehdessä ja NRK:lla.

Olsenilla todettiin vuonna 2008 Alzheimerin tauti ja hän kuoli kesällä 2018.
## Lähteet

## Aiheesta muualla

* ''Jan Henry T. Olsen'' Norjan suurkäräjien verkkosivuilla
Tove Veierød

**Tove Liv Besstun Veierød** (s. 19. syyskuuta 1940 Harstad) on norjalainen työväenpuolueen poliitikko. Hän toimi Norjan sosiaaliministerinä vuosina 1990–1992.
## Lähteet

## Aiheesta muualla
* ''Tove Veierød'' Norjan suurkäräjien verkkosivuilla
Pegasus (vuoden 2010 elokuva)

**Pegasus** (, ) on vuonna 2010 ensi-iltansa saanut marokkolainen elokuva joka on Mohamed Mouftakirin esikoisohjaus, jonka hän on myös käsikirjoittanut. Se voitti Afrikan suurimman elokuvajuhlan FESPACO:n pääpalkinnon Yennengan kultaisen oriin vuonna 2011.

## Juoni
Nuori nainen Rihana (Majdouline Idrissi) löydetään kadulta loukkaantuneena ja viedään sairaalaan, hän ei muista mitään menneisyydestään, vaan mutisee jotain käsittämätöntä ”Hevosten herrasta”. Häntä alkaa hoitamaan psyykkisesti rasittunut psykiatri Zineb (Saadia Ladib). Rihana uskoo että hänen kotikylässään maaseudulla asuva Zayd (Anas El Baz) on raiskannut hänet, minkä takia hän on raskaana. Rihanannan takaumissaan palataan hänen elämässään lapsuuteen, jossa hänen itsevaltainen isänsä joka oli heimon ratsupäällikkö, kasvattaa hänestä poikaa perinteiden velvoittamana. Taikauskoisen isän tarinoissa esiintyy tuo ”Hevosten herra”, ja Rihana uskoo että tämä demoni on sinunannut raskauden. Psykiatri yrittää selvittää mikä on totuus naisen tarinoiden takana, mutta ei pysty päättämään että valehteleeko hänen yhteistyöhaluton potilaansa, vai onko tämä trauman vuoksi vetäytynyt omaan mielikuvitusmaailmaansa. Naisen tarina herättää Zinebin ahdistuneessa mielessä tukahdutettuja alueita, ja hän joutuu mukaan tapahtumiin jotka riistäytyvät käsistä.

## Näyttelijät

Lähde: 

## Lähteet

## Aiheesta muualla
* 
* 
* 
*
Mustialan työväentalo Honkamökki

**Mustialan työväentalo Honkamökki** oli Tammelan kunnan Mustialan kylässä sijainnut työväentalo.

## Historiaa
Mustialan työväenyhdistys perustettiin vuonna 1907. Samana vuonna yhdistys vuokrasi tontin. Vuonna 1908 talon rakennustyöt vesikattoon asti tarjottiin tehtäväksi urakkapalkalla, ja talo valmistui saman vuoden aikana. Sisällissodan aikaan talo lienee ollut takavarikossa, sillä yhdistyksen omaisuutta oli viety ja sitä koetettiin hankkia takaisin lehti-ilmoituksella kesällä 1919. 

Vuonna 1926 Tammelan nuorisoseura Aura ja Mustialan ylä- ja alakansakoulu järjestivät talolla äitienpäiväjuhlan, joka veti talon täyteen yleisöä. Talo oli annettu tapahtumaa varten ilmaiseksi käyttöön. Vuonna 1932 talolla vietettiin syysjuhlaa, jonka ohjelmassa oli muun muassa kansanedustaja Väinö Kivisalon puhe, voimisteluesityksiä, runonlausuntaa ja tanssia, sekä iltamassa lisäksi näytelmäkilpailu Tammelan työväenyhdistysten kesken. Vuonna 1936 järjestettiin luento- ja opastuskurssit, joilla oli noin 40 osallistujaa. Kurssien päätösjuhlaan kokoontui noin 200-päinen yleisö. Talon vaiheista 1930-luvun jälkeen ei ole tietoa.

## Lähteet
Ruotsin ralli 1981

**Ruotsin ralli 1981** (viralliselta nimeltään *31. International Swedish Rally*) oli rallin maailmanmestaruussarjan kilpailu kaudella 1981. Kilpailu järjestettiin 13.–15. helmikuuta 1981. Kilpailu oli kauden toinen, ja erikoiskokeiden yhteispituus oli . 

Kilpailu oli ensimmäinen Ruotsin ralli, jonka voittaja ei ollut ruotsalainen, ja voitto oli ensimmäinen Audi Quattrolla aikana, jolloin nelivetotekniikka oli vielä uutta. Voitto oli myös ensimmäinen nelivetoisen auton voitto rallin MM-sarjassa.

## Tulokset

## Lähteet
Eetu Huhtala

**Eetu Huhtala** (s. 1993 Äänekoski) on suomalainen kuvataiteilija. Hänet valittiin vuoden 2023 nuoreksi taiteilijaksi.

Huhtalan teokset ovat liikkuvia, mekaanisia veistoksia tai valoteoksia, jotka pohtivat usein turhautumisen, kyvyttömyyden ja voimattomuuden teemoja. Vuoden nuori taiteilija -raati kuvaili Huhtalan taiteen heijastelevan inhimillistä kokemusmaailmaa nykyisen tieto-, teknologia- ja kulutusyhteiskunnan arkisten objektien, toiminnan ja tilanteiden äärellä.

Eetu Huhtala valmistui kuvataiteen maisteriksi Taideyliopiston Kuvataideakatemiasta vuonna 2021. Samana vuonna hänellä oli yksityisnäyttely Galleria Sculptorissa Helsingissä.

## Lähteet
Letkun työväentalo

**Letkun työväentalo** oli Tammelan kunnan Letkun kylässä sijainnut työväentalo.

## Historiaa
Letkun työväenyhdistys perustettiin vuonna 1907. Talon vihkiäisjuhlaa päästiin viettämään tapaninpäivänä 1913; ohjelmassa oli soittoa, laulua, puheita, runonlausuntaa ja kertomus, iltamassa taas muun muassa näytelmä ja tanssia. 1920-luvun alkupuolella yhdistyksen toiminta oli hiljaista. Lisäksi ongelmana oli yhdistyksen tapahtumissa esiintyvä alkoholinkäyttö, ja vuonna 1925 yhdistys päättikin entistä tiukemmin ryhtyä valvomaan kieltolain noudattamista työväentalolla. Lisäksi päätettiin järjestää kesäjuhlat. Ilmeisesti toiminta saatiin myöhemmin jälleen aktivoitumaan, sillä vuonna 1931 yhdistystä kuvailtiin elinvoimaiseksi.

1930-luvun alussa työväentalon ikkunat rikottiin kahteen kertaan. Ensimmäisellä kerralla syylliseksi paljastui eräs läheisen talon renki, joka kuului suojeluskuntaan ja jolla oli ollut työväentalon vahtimestarin kanssa riitaa. Hänet tuomittiin sakkoihin sekä korvaamaan yhdistykselle ikkunalasit ja oikeudenkäyntikulut. Noin kuukausi oikeudenkäynnin jälkeen ikkunat rikottiin taas, eikä syyllistä sillä kertaa ilmeisesti löydetty. 

Heinäkuussa 1938 yhdistys järjesti talollaan kesäjuhlan ja iltaman. Ohjelmassa oli soittoa, tervehdyspuhe, lausuntaa ja kansanedustaja Väinö Sinisalon puhe. Illaksi oli valmisteltu näytelmä, mutta yhden esiintyjän loukkaantumisen vuoksi se täytyi perua, ja sen sijaan iltama oli pelkkä tanssi-iltama. Talon vaiheista 1930-luvun lopun jälkeen ei ole tietoa. 

## Lähteet
Ivan Martšuk

**Ivan Martšuk**, , (12. toukokuuta 1936 Moskalivka, Kremenetsin piiri, Volynian voivodikunta) on ukrainalainen taidemaalari ja kuvanveistäjä.

Martšuk valmistui Lvivin taideteollisuusoppilaitoksesta 1965 ja muutti Kiovaan. Hänet hyväksyttiin Ukrainan taiteilijaliittoon vasta 1988, sillä hänen teemansa ja tyylinsä eivät noudattaneet sosialistista realismia. Hän teki 1969–1972 Kiovassa seinän mittaisia reliefejä keraamisista laatoista Ukrainan sosialistisen neuvostotasavallan tiedeakatemian teoreettisen fysiikan tutkimuslaitokseen. Martšukin maalauksissa yhdistyy surrealistisia aineksia, hyperrealistisia muotokuvia, salaperäisiä maisemia ja abstrakteja ekspressionistisia kompositioita. Martšukin värivalikoima on suppea, ja siten se vahvistaa hänen kuvastonsa epätodellista tunnelmaa. Tšernobylin ydinonnettomuuden jälkeen 1986 Martšuk teki painajaismaisia kompositioita, jotka kuvaavat maapallon täydellistä tuhoa.

Martšuk on pitänyt runsaasti yksityisnäyttelyitä, ensimmäiset Moskovassa 1979 ja Kiovassa 1980. Taras Ševtšenkon runoista aiheensa saaneet 43 maalausta ovat olleet esillä Ševtšenkon museossa Kanivissa. Hän on pitänyt näyttelyitä myös Australiassa, Kanadassa ja Yhdysvalloissa.

## Lähteet

## Aiheesta muualla